Σέρρες 25 Μαΐου 2017

**AΠΟΛΟΓΙΣΜΟΣ ΗΜΕΡΙΔΑΣ**

**ΜΕ ΤΙΤΛΟ "ΠΟΛΕΙΣ ΦΙΛΙΚΕΣ ΠΡΟΣ ΤΟ ΠΕΡΙΒΑΛΛΟΝ"**

**22 ΜΑΙΟΥ 2017 ΑΜΦΙΘΕΑΤΡΟ ΤΗΣ ΔΕΥΑΣ**

Το Εργαστήριο **Δομημένου Περιβάλλοντος (ΒΕ-LAb) του ΤΕΙ/ΚΜ** στο πλαίσιο της αποστολής του αναλαμβάνει την διοργάνωση επιστημονικών διαλέξεων, ημερίδων, σεμιναρίων, συμποσίων συνεδρίων και άλλων επιστημονικών εκδηλώσεων σε θέματα που αφορούν την αποτύπωση, το σχεδιασμό και την αναβάθμιση κτιριακών έργων και συνόλων, την δημοσιοποίηση μέσω ειδικών εκδόσεων καλών πρακτικών και την σύγκριση της ποιότητας του δομημένου περιβάλλοντος στη μικρή και μεγάλη κλίμακα μεταξύ διαφόρων περιοχών.

Στο πλαίσιο της παραπάνω αποστολής ανέλαβε να συνδιοργανώσει με το Τμήμα Περιβάλλοντος του Δήμου Σερρών και με την ευκαιρία της Ημέρας Περιβάλλοντος της Ευρωπαϊκής Ένωσης ειδική ημερίδα με γενικό τίτλο **"ΠΟΛΕΙΣ ΦΙΛΙΚΕΣ ΠΡΟΣ ΤΟ ΠΕΡΙΒΑΛΛΟΝ" και ειδικότερα την 3η συνεδρία με τίτλο «Επεμβάσεις σε δομημένο Περιβάλλον».**

H ημερίδα εντάχθηκε στις εκδηλώσεις του ECO FESTIVAL και την παρακολούθησαν πολλοί επιστήμονες του χώρου και πολίτες των Σερρών.

Ομιλητές ήταν:

* **η κα Βαρναλίδου Ελένη**, Χηµικός Μηχανικός, Υπεύθυνη Γραφείου Ενεργειακών Εφαρµογών και Ενεργειακής ∆ιαχείρισης ∆ήµου Σερρών και **o κ.** **Πάλλας Χρήστος**, Ηλ/γος Μηχ/γος Μηχανικός, Πρ/νος ∆/νσης Τ.Υ. ∆ήµου Σερρών με θέμα “∆ήµος Σερρών: Καλές πρακτικές στον τοµέα της ενέργειας”
* **η κα Δηµούδη Αργυρώ**, Αναπλ. Καθηγήτρια, Τµήµα Μηχανικών Περιβάλλοντος, ∆ΠΘ με θέμα “Βιοκλιµατική αναβάθµιση υπαίθριων χώρων στην πόλη των Σερρών : Οφέλη για τους δηµότες και το περιβάλλον”
* **η κα Βλαχονάσιου Ελένη**, ∆ρ. Αρχιτέκτων, Καθηγήτρια Εφαρµογών ΤΕΙ/ΚΜ με θέμα “Βιοκλιµατικός Σχεδιασµός σε ∆ηµόσια Κτίρια στην Ελλάδα”
* **Η κα Γιαρµά Χριστίνα**, ∆ρ Πολ. Μηχανικός, Λέκτορας ΑΠΘ με θέμα “Περιβαλλοντική Απόδοση Κτιρίων. Βασικοί άξονες και αξιολόγηση”
* **Η κα Πασχάλη Ελένη**, Αρχιτέκτων, ΜSc Περιβαλλοντικός Σχεδιασµός Πόλεων και Κτιρίων με θέμα “Μελέτη Περιβαλλοντικής Αναβάθµισης αύλειων χώρων σχολικών συγκροτηµάτων και διασύνδεσή τους µε τον αστικό ιστό. Παραδείγµατα από την πόλη των Σερρών”

Εκ μέρους του εργαστηρίου θα ήθελα να εκφράσω τις θερμές μου ευχαριστίες στους επιστήμονες οι οποίοι με τις εισηγήσεις τους ενημέρωσαν το κοινό για θέματα αιχμής στον τομέα του δομημένου περιβάλλοντος.

Θερμές ευχαριστίες και στα μέλη του εργαστηρίου **BE-Lab** Γλυκερία Καριώτου, Ελευθέριο Παναγιωτόπουλο και Δημήτριο Μπαή για την υποστήριξη σε όλες τις φάσεις προετοιμασίας.

Ευχαριστώ επίσης την κα Μαρία Τερμεντζίδου και την κα Ασημίνα Τσούκα του Δήμου Σερρών για τον συντονισμό.

Η Διευθύντρια του **BE-LAB**

Καθ. Λίλα Θεοδωρίδου